b'\n_START_ARTICLE_\nBank of America Tower, New York City\n_START_SECTION_\nDescriere\n_START_PARAGRAPH_\nTurnul este o gigantic\xc4\x83 spiral\xc4\x83 de 366 m \xc3\xaen\xc4\x83l\xc8\x9bime. Cl\xc4\x83direa, de 54 nivele \xc8\x99i circa 195.000 m\xc2\xb2 suprafa\xc8\x9b\xc4\x83 pentru birouri, va avea 3 escalatoare \xc8\x99i 53 de lifturi, dintre care 52 vor merge de la suprafa\xc8\x9b\xc4\x83 \xc3\xaen sus, iar unul intr\xc3\xa2nd \xc3\xaen subsol._NEWLINE_Dup\xc4\x83 finalizarea structurii de rezisten\xc8\x9b\xc4\x83, din decembrie 2007, aceast\xc4\x83 cl\xc4\x83dire a devenit a doua cl\xc4\x83dire din New York City ca \xc3\xaen\xc4\x83l\xc8\x9bime, imediat dup\xc4\x83 Empire State Building.\n_START_SECTION_\nProtec\xc8\x9bia mediului\n_START_PARAGRAPH_\nDesign-ul cl\xc4\x83dirii, una dintre cele mai ecologice din lume, se integreaz\xc4\x83 \xc3\xaen cel al cl\xc4\x83dirilor \xc3\xaenconjur\xc4\x83toare. Controlul temperaturii \xc8\x99i producerea unei p\xc4\x83r\xc8\x9bi din energia electric\xc4\x83 consumat\xc4\x83 vor contribui la realizarea cerin\xc8\x9belor de protec\xc8\x9bie a mediului._NEWLINE_Plafonul \xc8\x99i plan\xc8\x99eele sunt din sticl\xc4\x83, pentru a men\xc8\x9bine c\xc4\x83ldura pe timpul iernii \xc8\x99i a lumina camerele c\xc3\xa2t mai mult. De altfel cl\xc4\x83direa de\xc8\x9bine un sistem de atenuare a puterii luminii solare \xc8\x99i un fel de sistem de refolosire a apei, ce acumuleaz\xc4\x83 apa de ploaie \xc8\x99i o face potabil\xc4\x83. Bank of America precizeaz\xc4\x83 \xc8\x99i faptul c\xc4\x83 aceast\xc4\x83 cl\xc4\x83dire este construit\xc4\x83 numai din obiecte reciclate._NEWLINE_\xc3\x8en cl\xc4\x83dire, aerul ce va intra va fi purificat prin anumite sisteme de filtrare, iar datorit\xc4\x83 acestui fapt, Bank of America Tower va avea cel mai mare filtru de aer din zona comercial\xc4\x83 Manhattan._NEWLINE_Bank of America Tower este construit\xc4\x83 din beton introdus \xc3\xaentr-un cuptor mare. Noul produs ie\xc8\x99it con\xc8\x9binea 55% ciment \xc8\x99i 45% ciment topit ob\xc8\x9binut din cuptor. Utilizarea cimentului topit conduce la reducerea consumului de material \xc8\x99i la diminuarea efectelor nocive asupra mediului (o ton\xc4\x83 de ciment produce \xc3\xaen atmosfer\xc4\x83 aproape o ton\xc4\x83 de dioxid de carbon)._NEWLINE_Bank of America Tower este primul zg\xc3\xa2rie-nor care a ob\xc8\x9binut autoriza\xc8\x9bie de platin\xc4\x83 din partea LEED Certification.\n_START_SECTION_\nConstruc\xc8\x9bia\n_START_PARAGRAPH_\nPentru ca aceast\xc4\x83 construc\xc8\x9bie s\xc4\x83 aib\xc4\x83 loc, c\xc3\xa2teva cl\xc4\x83diri au fost demolate, dintre care cea mai \xc3\xaenalt\xc4\x83 cl\xc4\x83dire demolat\xc4\x83 fiind Remington Rand.'